b'\n_START_ARTICLE_\nLatvian p\xc3\xa4\xc3\xa4hallintopiiri\n_START_SECTION_\nSotarikokset\n_START_PARAGRAPH_\nLatvian p\xc3\xa4\xc3\xa4hallintopiiriss\xc3\xa4 h\xc3\xa4vitettiin noin 18\xc2\xa0000 latvialaista, 70\xc2\xa0000 juutalaisia ja 2\xc2\xa0000 romaania. L\xc3\xa4hes koko Latvian juutalaisv\xc3\xa4est\xc3\xb6 kuoli. Noin 25\xc2\xa0000 juutalaista oli tuotu Saksasta, It\xc3\xa4vallasta sek\xc3\xa4 B\xc3\xb6\xc3\xb6min ja M\xc3\xa4\xc3\xa4rin protektoraatista. Heist\xc3\xa4 surmattiin noin 20\xc2\xa0000. Teht\xc3\xa4v\xc3\xa4\xc3\xa4n osallistuivat latvialaiset yhteistoimintamiehet, Sicherheitsdienst sek\xc3\xa4 Einsatzgruppe A.\n_START_SECTION_\nLatvialaisten osallistuminen sotatoimiin\n_START_PARAGRAPH_\nLatvialaiset jakautuvat kahtia. Osa liittyi saksalaismiehityksen alettua Neuvostoliiton johtamaan noin 1\xc2\xa0500 hengen Latvian partisaaniliikkeeseen, joka teki erilaisia sabotaaseja saksalaiskohteisiin._NEWLINE_Toisaalta saksalaiset muodostivat latvialaisista 15. Waffen-SS-divisioona (1. latvialainen). Puna-armeija valtasi Riian 13. lokakuuta 1944 edetty\xc3\xa4\xc3\xa4n halki maan hein\xc3\xa4kuun puolessa v\xc3\xa4liss\xc3\xa4 1944. Latvialaisjoukko h\xc3\xa4visi taistelun Kurzemess\xc3\xa4 ja loput joukot olivat p\xc3\xa4\xc3\xa4asiassa Kuurinmaan saarroksessa sodan loppuun asti._NEWLINE_Koska Latvia oli hyv\xc3\xa4ksytty j\xc3\xa4seneksi elokuussa 1940 Neuvostoliittoon, piti Neuvostoliitto Saksan puolella vapaaehtoisesti tai pakko-otoin taistelleita latvialaisia maanpettureina sek\xc3\xa4 rankaisi heit\xc3\xa4. Latviassa on edelleen joidenkin SS-veteraanien ja ven\xc3\xa4l\xc3\xa4isten kesken suuri erimielisyys Saksan riveiss\xc3\xa4 taistelleiden oikeutuksesta, mik\xc3\xa4 n\xc3\xa4kyy muun muassa erimielisyyksin\xc3\xa4 muistoparaateissa ja -merkeiss\xc3\xa4.'